《生查子 北平驿秋夜》
明代·金俊明

逼暝转深林，瑟瑟松涛沸。日落旅魂惊，嘶马停还未。

灯萦独夜情，剑吼清秋气。凉月照无眠，应见征人泪。

作者简介：金俊明（1602—1675），原名衮，字孝章，（一作九章）号耿庵，又号不寐道人，江南吴县（今属江苏苏州）人。《历代名人年谱》作生于明万历二十九年，卒于清康熙十二年，年七十三岁。此从《续疑年录》并参《清史列传》。明诸生。少随父官宁夏，往来燕赵间，以任侠自喜。诸边帅争欲延致幕府，不就。归里后，折节读书，靡不研究，著名复社中。明亡，弃诸生杜门佣书自给，不复出。及卒，门人私谧贞孝先生。俊明好录异书，工诗古文兼善书画，尤长于墨梅。尝写陶诗及画梅寄王士祯兄弟，士祯甚宝之。世称“三绝。”